Í Sláturhúsinu á Egilsstöðum stendur nú yfir myndlistar - og hönnunarsýningin 4 KONUR . Þar sýna verk sín þær Susan Wood , myndlistarkona og prófessor í Kanada , Kristín Rut Eyjólfsdóttir , sem er sjálfmenntuð myndlistarkona , Halla Ormarsdóttir , klæðskerameistari og Sjöfn Eggertsdóttir , listmálari . En þær þrjár síðarnefndu eru allar búsettar á Fljótsdalshéraði . Sýningin er opin til 7. ágúst 2010 mánudaga til fimmtudaga kl. 14 - 22 og föstudaga til sunnudaga kl. 14 - 18 . Susan Wood er myndlistarkona og prófessor við NSCAD University í Halifax í Kanada . Hún er einstakur teiknari og málari með gríðarlega reynslu í myndlist og kennslu . Hún er mjög þekkt víða um heim og hefur hlotið fjölda viðurkenninga fyrir myndlist sína og hefur haldið sýningar víða um heim . Susan er fædd 1953 . Verk hennar hafa fínlegan blæ og hefur hún ótrúlegt auga fyrir smáatriðum án þess að vera væmin eða tilgerðarleg . Hún vinnur jurta - og dýrateikningar sínar á vísindalegan hátt þannig að útkoman er oft á tíðum vísindaleg stúdía á plöntum og lífi og dauða : visnuð blóm , dauðir fuglar með kræklótta fætur og þess háttar . Susan elskar að teikna og er það hennar helsta listform . Kristín Rut Eyjólfsdóttir er með einstaka náttúruhæfileika og getur náð mjög langt á listabrautinni . Býr á Egilsstöðum og fædd árið 1980 . Málverk hennar eru stór , gróf , efnismikil og með einstaklega áhugaverða áferð . Hún málar bæði abstrakt og ákveðin myndverk og hefur hún dularfullan skilning á formum , andstæðum og litameðferð , Kristín er einstaklega flink í að nota hvítan lit í verkum sínum . Kristín fer sínar eigin leiðir í myndsköpun og á mjög spennandi framtíð fyrir höndum í listum . Kristín er með vinnustofu á heimili sínu á Egilsstöðum . Halla Ormarsdóttir býr á Egilsstöðum . Lauk klæðskeranámi frá Iðnskólanum í Reykjavík og hefur unnið sem hönnuður og kennari í 12 ár á Austurlandi , m.a. í Hússtjórnarskólanum á Hallormsstað og Menntaskólanum á Egilsstöðum . Halla hefur unnið við margskonar hönnun á ólíkum vinnustöðum og hefur reynslu af mjög ólíkum hráefnum s.s. hreindýraleðri , roði , gúmmí , vír , ull og fl. í þeim dúr . Halla er löngu þekkt fyrir frumlegar flíkur sem hún saumar úr notuðum fötum , hún er með vinnustofu í Sláturhúsinu á Egilsstöðum . Halla fékk nýverið úthlutað úr Atvinnuþróunarsjóði Austurlands þar sem hún stefnir á að þróa sína eigin hönnun áfram . Samstarf hennar og Sjafnar á þessari sýningu býður upp á gífurlega möguleika . Sjöfn Eggertsdóttir býr í Fellabæ . Menntaður listmálari og hefur sýnt víða um Ísland . Sjöfn er snjall teiknari og hefur vakið athygli fyrir skemmtilegar myndir af búfénaði ásamt því að mála einstaklega hrifmiklar og mjúkar myndir af íslensku landslagi , þá sérstaklega ávölum hæðum og mjúkum fjallatoppum með mosagrónum hlíðum . Sjöfn er með vinnustofu í Fellabæ . Verk Sjafnar eru svo sannarlega með mildum blæ og eru það þá þessar mjúku línur og ávölu litskiptingar sem gefa áhorfandanum þá tilfinningu . Halla og Sjöfn sýna hér sameiginleg verk þar sem Halla skapar kjóla sem eru allt eins skúlptúrar eða sjónrænar tilraunir með ólík efnistök og form , auk þess sem málverk Sjafnar skapa enn ein pörin í tengslum náttúruaflanna .